
HOTĂRÂRE  NR. 133 /2026
privind aprobarea predării de către Agenția Națională pentru Locuințe și preluării în administrare de către Municipiul Vulcan, prin Consiliul Local al Municipiului Vulcan a obiectivului de investiții „Locuințe pentru tineri destinate închirierii” din Municipiul Vulcan, str. Traian, f.n., bloc lucuințe 1, P+3E, cu 33 u.l, în suprafață construită de 2530,57 mp, proprietatea privată a Statului Român
           Consiliul Local al Municipiului Vulcan, întrunit în ședința ordinară din data de 29.07.2026,                 

              Analizând Proiectul de hotărâre nr. 144/1/14/23.07.2026 și Referatul de aprobare                                           nr. 144/1/15/23.07.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea predării de către Agenția Națională pentru Locuințe și preluării în administrare de către Municipiul Vulcan, prin Consiliul Local al Municipiului Vulcan a obiectivului de investiții „Locuințe pentru tineri destinate închirierii” din Municipiul Vulcan, str. Traian, f.n., bloc lucuințe 1, P+3E, cu 33 u.l, în suprafață construită de 2530,57 mp, proprietatea privată a Statului Român.
            Având în vedere Raportul nr. 140/1/16/23.07.2026 al Compartimentului juridic din cadrul aparatului de specialitate al Primarului municipiului  Vulcan,

            În baza avizului Comisiei de specialitate specialitate „Juridică și de disciplină”,” înregistrat   sub  nr. 153/1/17/29.07.2026 a  Consiliului local Vulcan,
             Având în vedere :

·  procesul-verbal de recepție la terminarea lucrărilor privind execuția lucrărilor de construcții aferente investiției ”locuințe pentru tineri, destinate închirierii” din Municipiul Vulcan, str. Traian, f.n., bloc locuințe 1, P+3E, cu 33 u.l, în suprafață construită de 2530,57 mp înregistrat sub nr. 27119/16.06.2026,
· art. l9¹, alin.(l) si alin.(3) din Normele metodologice din 2001 pentru punerea in aplicare a prevederilor Legii nr.l52/1998 privind infiintarea Agentiei Nationale pentru locuinte, aprobate prin Hotărârea Guvernului nr. 962/2001, cu modificările şi completările  ulterioare;
În temeiul prevederilor art. 129, alin. 2, lit. (c), alin. 6, lit.  (a), art. 139, alin.(1), art. 136, alin.(1), art. 196, alin.(1), lit (a) și  ale art. 243, alin.1, lit. (a) din O.U.G   nr. 57/2019 privind Codul administrativ;

H O T Ă R Ă Ş T E:
             Art.1 (1)Se aprobă predarea de către Agenția Națională pentru Locuințe și preluarea în administrare de către Municipiul Vulcan, prin Consiliul Local al Municipiului Vulcan a obiectivului de investiții locuințe pentru tineri destinate închirierii din Municipiul Vulcan,             str. Traian, f.n., bloc lucuințe 1, P+3E, cu 33 u.l, în suprafață construită de 2530,57 mp, proprietatea privată a Statului Român, conform Protocolului de predare-primire înregistrat nr. 29893//10.07.2026 prevăzut în Anexa care face parte integrantă din prezenta hotărâre,


(2) Valoarea obiectivului de investiții prevăzut la alin. 1 este de 14.474.572,09 lei (inclusiv TVA).


(3) Odată cu predarea/preluarea obiectivului de investiții prevăzut la alin 1 încetează dreptul de folosință gratuită asupra terenului în suprafață de 3000 mp transmis de către municipiul Vulcan prin Consiliul Local al Municipiului Vulcan Agenției Națională pentru Locuințe conform contract nr. 23623/04.06.2018.

Art.2 Prezenta hotărâre poate fi atacată conform procedurii și termenelor prevăzute de Legea nr. 544/2004 privind contenciosul administrativ, cu modificările și completările ulterioare.
Art.3 Prezenta hotărâre se comunică, Prefectului –Judeţul Hunedoara, Primarului municipiului Vulcan,  Serviciul financiar contabilitate, Serviciului A.D.P.P, Serviciului APL Juridic, persoanelor nominalizate şi se aduce la cunoştinţă publică .
Municipiul Vulcan, 29.07.2026

    CONSILIER  GOVOR FLORIN                                       ROGOBETE MIHAELA
  Această hotărâre  fost adoptată cu   următoarele voturi:

  Total consilieri locali:19

  Prezenți:19

  Pentru  : 19

  Împotrivă:0

  Abțineri:0

